’n Gewelddadige Islamitiese aanval op 11 Junie 2018 in ’n dorp naby die stad Palma, Mosambiek, naby die grens met Tanzanië, het die lewens van tien mense geëis en huise is tot op die grond afgebrand. Duisende inwoners het sedert 5 Oktober 2017 voor die Islamitiese opstand in die provinsie Cabo Delgado gevlug, na nabygeleë toeriste-eilande en buurlande. Volgens die polisie is dit die eerste djihadistiese aanval in die land.
Tydens Reinhard Bonnke se eerste Christ for all Nations-uitreikingsveldtog in Harare, Zimbabwe, is ons program deur vryheidsvegters van ’n nabygeleë kamp ontwrig. Die geel CfaN-tent wat 6 000 mense kan huisves, is langs die sportstadion opgeslaan. Die eerste paar aande is ons deur veiligheidspersoneel beskerm, maar tydens die opvolgbyeenkomste is ons voertuie verniel. Op die voorlaaste aand het die vryheidsvegters ’n kordon om die tent getrek. Dit was ’n chaos en ek wou die polisie ontbied. Al raad sou wees om die verrigtinge af te sluit en die byeenkoms te verdaag. Toe ek opstaan, hoor ek die stem van die Heilige Gees wat sê dat ek op die groot skerm moet kyk.